Vladikavkaz

Vladikavkaz (ruski Владикавказ [vlədʲɪkɐˈfkas], osetski Дзæуджыхъæу [ˈd͡zəwd͡ʒɨqəw], 1944–54. i od 1990.; 1931–44. i 1954–90. Орджоникидзе [ɐrdʑɐnʲɪˈkʲidzʲe], 1944–54. Дзауджикау [dzɐʊdʑɪˈkaʊ]), grad u Rusiji i glavni grad Severne Osetije — Alanije. Nalazi se na planini Kavkaz i kroz njega protiče reka Terek. Prema popisu stanovništva iz 2010. u gradu je živelo 311.635 stanovnika. Historija Grad je osnovan 1794. kao ruska tvrđava i vojna baza za osvajanje Kavkaza. Izgradnjom puta sever-jug početkom 19. veka, i kasnijom izgradnjom železnice Rostov na Donu-Baku koja prolazi kroz Vladikavkaz, stvorili su se uslovi da ovaj grad postane centar privrede i industrije svoga regiona. Novembra 1942. trupe Vermahta su sa 700 tenkova napale Vladikavkaz, ali nisu uspele da ga osvoje. Ovo je bila najistočnija tačka njihovog prodora. Od 1931. do 1944. i od 1954. do 1990. grad se zvao Ordžonikidze po sovjetskom (gruzijskom) revolucionaru Grigoriju Ordžonikidzeu. Vladikavkaz danas ima: univerzitet, muzeje, pozorište, filharmoniju, planetarijum i TV studio. Iz Vladikavkaza je fudbalski klub Alanija. Stanovništvo Prema preliminarnim podacima sa popisa, u gradu je 2010. živelo 311.635 stanovnika, 3.973 (1,26%) manje nego 2002. Stanovništvo većinom čine: Oseti, Rusi, Jermeni i Gruzini. Povezano Spisak gradova u Rusiji Spisak gradova u Rusiji po broju stanovnika Međunarodna saradnja Ešvil Krdžali Mahačkala Naljčik Ardahan Reference